
REFERAT
Privind participarea Consiliului Local în calitate de susţinător al proiectului „Himalaya 2005- vise fără limită”, propus spre finanţare de către Fundaţia Pentru Voi
Referitor la solicitarea nr. SC2004 – 020961/ 30.11.2004 a Fundaţiei Pentru Voi din Timişoara privind proiectul  „Himalaya 2005- vise fără limită”, ce se va desfăşura în perioada februarie-noiembrie 2005.
Acţiunea constă, pe de o parte, în realizarea unei expediţii de alpinism în Munţii Himalaya cu scopul escaladării unui vârf de 8000 m în premieră românească şi traversarea Indiei şi Nepalului cu autobuzul şi, pe de altă parte, în crearea de legături între persoanele cu dizabilităţi din lume şi susţinerea integrării acestora în societate. Proiectul se derulează în etape- prima etapă- expediţia de alpinism, în luna iulie- şcoala de vară Pentru Voi în care alpiniştii vor petrece un week-end la munte împreună cu copiii cu dizabilităţi pentru iniţierea acestora în ascensiunea montană uşoară, ultima etapă- lunile octombrie- noiembrie- organizarea unor conferinţe şi  expoziţii.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
150 de milioane de lei, din cap.59.02 „Cultură, religie şi acţiuni sportive”- 590220 Activitatea sportivă


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

